Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10423

2. Meghatározások Amennyiben a jelen mellékletben a következő kifejezéseket alkalmazzák, azok az alábbi jelentéssel rendelkeznek: Megfelelő kitérő repülőtér – Adequate alternate aerodrome Megfelelő kitérő repülőtér az a repülőtér, ahol a leszállási teljesítmény előírások teljesíthetők és az szükség szerint várhatóan rendelkezésre áll. A repülőtér rendelkezik a szükséges létesítményekkel és szolgálatokkal, mint a légiforgalmi irányítás, meteorológiai szolgálat, távközlési, fénytechnikai, navigációs berendezések illetve eszközök, tűzoltó és mentő szolgálat valamint legalább egy alkalmas műszeres megközelítési eljárás. Repülőgép rendszer – Aeroplane system A repülőgép rendszer magába foglalja a rendszer minden olyan elemét, amely egy meghatározott fő repülési feladat vezérléséhez és teljesítéséhez szükséges. Ida tartoznak a kérdéses feladat végrehajtásához külön rendszeresített berendezések valamint más, a repülőgép alapfelszereléséhez tartozó egységek is, mint például a berendezések üzemeltetéséhez szükséges tápfeszültség. Ebben az értelemben a hajtómű nem tartozik a repülőgép rendszeréhez. Megnövelt hatótávolságú üzemeltetés – Extended range operations Kettő gázturbinás sugárhajtóművel felszerelt repülőgép bármely repülése, ahol a repülési idő az útvonal egy pontjától a megfelelő kitérő repülőtérig egy hajtómű üzemképtelensége melletti utazósebességgel (Egyezményes Légkörben és szélcsendben) meghaladja a járató állama által elfogadott küszöb-időt. Hajtómű egység – Power unit A hajtóműből és arra a repülőgépbe történő beépítése előtt felszerelt összes kiegészítő egységből és alkatrészből álló rendszer, amely a hajtóerő/tolóerő biztosítására és a repülőgép rendszereinek táplálására valamint az ilyen hajtóerők vezérlésére szolgál. Nem tartoznak ide a független, rövid ideig tolóerőt biztosító szerkezetek. Meghajtó rendszer – Propulsion system A hajtómű egységből és minden olyan egyéb berendezésből álló rendszer, amelyeket bármely hajtómű egység által biztosított hajtóerő/tolóerő fenntartására, ellenőrzésére és vezérlésre szükséges feladatok ellátása céljából a hajtómű felszerelése után a sárkányszerkezetbe beépítettek. Alkalmas kitérő repülőtér – Suitable alternate aerodrome Alkalmas kitérő repülőtér az a repülőtér, ahol az igénybevétel várható időpontjában az időjárás jelentések vagy előrejelzések illetve ezek együttese azt jelzi, hogy az időjárási körülmények az előírt repülőtér üzemeltetési minimumon vagy annál jobbak lesznek továbbá a futópálya felületi állapotáról szóló jelentések szerint lehetséges a biztonságos leszállás végrehajtása. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes